স্কিল ট্রেনিং শুরুর আগে ফিটনেস নিয়ে অনেক বেশি কাজ করা প্রয়োজন : রুমানা
আজ সোমবার, ১০ আগস্ট, ২০২০ || ২৬ শ্রাবণ ১৪২৭ বঙ্গাব্দ সোমবার, ০৯:৩১ অপরাহ্ন
স্পোর্টস ডেস্ক, সিএনএন বিডি ২৪.কম: করোনা ভাইরাসের কারণে চারমাসের বেশি সময় ধরে দেশের ক্রিকেটের সব ধরনের কার্যক্রম বন্ধ ছিল। ঘরে বসেই সময় পার করতে হয়েছে ক্রিকেটারদের।
স্বাভাবিকভাবেই বাংলাদেশ নারী ক্রিকেট দলের সদস্যদেরও একই অবস্থায় পার করতে হয়েছে।
এদিকে করোনা বিরতির পর ফের ক্রিকেট ফেরানোর উদ্যোগ নিয়েছে বাংলাদেশ ক্রিকেট বোর্ড (বিসিবি)। সেই উদ্যোগের অংশ হিসেবে দীর্ঘদিন পর অনুশীলনে নেমেছিলেন জাতীয় নারী দলের ক্রিকেটার রুমানা আহমেদ। আর অনুশীলনে নেমেই বুঝতে পেরেছেন ফিটনেসের অবস্থা করুণ।
মঙ্গলবার (২৮ জুলাই) সংবাদমাধ্যমে রুমানা এ কথা জানান।
রুমানা বলেন, ‘অনেকদিন পরে মাঠে অনুশীলন করছি এই অনুভূতিটাই অন্যরকম। করে খুব ভালো লেগেছে। কিন্তু খারাপও লেগেছে নিজের ফিটনেসটা দেখে। আমি চমকে উঠেছি। কেননা ঘরে থাকতে থাকতে অনেক ফিটনেস লেভেল অনেক ডাউন হয়ে গেছে। মাঠে দুই-তিন চক্কর দেওয়ার পরে কেমন যেন ক্লান্ত লাগছিল। এতদিন ঘরে বসে থাকার পরে মাঠে দৌড়ানো সহজ নয়।
আগের সেই ফিটনেস ফিরে পেতে সময় লাগবে বলে মত রুমানার, ‘নিজেকে ফিরে পেতে সময় লাগবে। ঘরে বসে ফিটনেস নিয়ে কাজ করা ও বাইরে ফিটনেস নিয়ে কাজ করার মধ্যে অনেক পার্থক্য। ঘরে বসে ফিটনেস নিয়ে কাজ করলে হয়ত চর্বি কাটে কিন্তু মাঠে রানিং করলে ফিটনেসের স্থায়িত্ব আসে। ভেবেছিলাম বোলিং, ব্যাটিং নিয়ে কাজ করব, কিন্তু ফিটনেস দেখে মনে হচ্ছে আরো পরে শুরু করতে হবে। ঈদের পরে হয়ত।